Mapa útoku
K **teroristickému útoku vo Viedni v roku 2020** došlo 2. novembra 2020. Štyria ľudia boli zabití a mnoho ďalších bolo zranených, niektorí vážne. Okolo 20:00 SEČ boli hlásené prvé výstrely v Seitenstettengasse v centre Viedne, kde sa tiež nachádza hlavná viedenská synagóga a rad kaviarní. Viedenské štátné policajné riaditeľstvo pôvodne oznámilo „niekoľko páchateľov so zbraňami" a celkom asi šesť miest činu.

Udalosť
-------

Streľba sa odohrala okolo 20:00 stredoeurópskeho času na niekoľkých miestach v centre mesta medzi Hofburgom a Dunajským kanálom. Jedno z miest bolo blízko hlavnej mestskej synagógy na ulici Seitenstettengasse, ktorá však v tom čase bola uzavretá. Obeťou sa stali dvaja muži a dve ženy. Jeden muž zomrel na mieste, pretože vrah sa k nemu ešte vrátil a strieľal do neho z pištole. Druhý muž a mladá servírka podľahli zraneniam počas noci; ráno zomrela v dôsledku zranenia ešte 44-ročná žena. Do nemocníc previezli podľa prvých správ 17 ľudí, vrátane policajtov, so strelnými a reznými poraneniami. Neskôr bol počet ranených spresnený na 22. Svedkom sa podarilo natočiť mladého fúzatého muža s dlhou automatickou zbraňou podobnou útočnej puške AK-47. Po krátkej prestrelke na námestí Schwedenplatz zneškodnili strelca príslušníci zásahovej jednotky WEGA v blízkosti kostola sv. Ruprechta o 20:09, teda asi 9 minút po oznámení streľby. Podľa oznámenia ministerstva vnútra bol zastrelený útočník ešte naviac vybavený pištoľou, mačetou a atrapou pásu s výbušninami.

### Obete

Obeťami útoku sa stali dvaja muži a dve ženy. Hovorca viedenskej polície povedal, že útočník zabil tridsaťdeväťročného Rakúšana, 44-ročnú Rakúšanku, 24-ročnú nemeckú servírku a 21-ročného Macedónca. Strelné poranenia utrpelo viac ako 20 osôb; zranení sú väčšinou Rakúšania, sú medzi nimi ale aj občania Nemecka, Slovenska, Luxemburska, Afganistanu a Bosny a Hercegoviny. Jedným zo zranených bol zasahujúci policajt.

### Páchateľ

Podľa rakúskych médií bol páchateľom útoku, ktorého polícia zastrelila, dvadsaťročný Fejzulai Kujtim, potomok albánskych prisťahovalcov zo Severného Macedónska narodený v Mödlingu pri Viedni. V apríli 2019 bol viedenským súdom odsúdený na trest 22 mesiacov väzenia za teroristické spolčenie (§ 278b StGB), pretože sa v skupine iných mladých moslimov pokúšal vycestovať do Sýrie, kde sa chcel pripojiť k organizácii Islamský štát. Bol však zadržaný v Turecku. Ako dôvod sympatií k IS uviedol, že od Islamského štátu očakával lepší život, vlastný byt a samostatný príjem. Bolo začaté konanie o oduznaní rakúskeho občianstva, vyšlo však do stratena (Kujtim mal dvojité občianstvo: Rakúska a Severného Macedónsko). V decembri 2019 bol z väzenia ako mladistvý podmienečne prepustený a pod dohľadom probačného úradníka dochádzal do združenia DERAD, špecializovaného na deradikalizáciu radikálnych islamských zločincov. Pod dohľadom sa správal dobre a dokonca vraj odsúdil islamistické útoky vo Francúzsku z októbra 2020. Generálny riaditeľ pre verejnú bezpečnosť Franz Ruf však uviedol, že na sociálnych sieťach bolo veľa dôkazov o Kujtimovej radikalizácii. Páchateľov bývalý obhajca o ňom po útoku uviedol, že keby nechodil do mešity, ale na box, stal by sa z neho boxer.

Vzhľadom k počtu miest, z ktorých bola hlásená streľba, sa polícia pôvodne domnievala, že aspoň jeden ďalší páchateľ z miesta útoku utiekol. V utorok 3. novembra popoludní minister vnútra Karl Nehammer oznámil, že strelec bol takmer určite sám.
Slovenské ministerstvo vnútra 4. novembra uviedlo, že slovenské bezpečnostné zložky rakúsku stranu už 27. júla 2020 informovali o tom, že podozrivé osoby sa pokúšali v polovici júla zakúpiť na Slovensku muníciu do automatických zbraní. Rakúska strana mala potvrdiť prijatie informácií a vyžiadala si doplňujúce informácie. Tie sa k nej však mali dostať až po útoku v noci na 3. novembra.

Reakcia a opatrenia
-------------------

Ešte v noci na 3. novembra a následne počas dňa vykonala rakúska polícia 18 domových prehliadok a zadržala 14 ľudí vo veku 18 až 28 rokov. Všetky tieto osoby pochádzali z prostredia imigrantov, z okruhu priateľov a príbuzných strelca. Zadržaní boli vo Viedni, a tiež v mestách St. Pölten a Linz. Dvoch mladých mužov zatkla v súvislosti s viedenským útokom tiež švajčiarska polícia. V priebehu vyšetrovania sa polícia priklonila k názoru, že útočník bol iba jeden. V dobe pátrania po údajnom ďalšom páchateľovi boli 3. novembra uzavreté všetky viedenské školy. Nasledujúceho dňa bola školská dochádzka obnovená. Rakúska vláda vyhlásila trojdňový štátny smútok. Pamiatku obetí uctilo Rakúsko 3. novembra minútou ticha a omšou vo viedenskom Dóme svätého Štefana.

K útoku vo Viedni sa na svojej propagandistickej platforme Nashira News prihlásila teroristická organizácia Islamský štát.

Referencie
----------

1. ↑  FTV Prima. *Ve Vídni zabíjel stoupenec Islámského státu. Počet obětí se zvýšil na čtyři* [online]. cnn.iprima.cz, [cit. 2020-11-05]. Dostupné online.
2. ↑  ČTK; LESÁKOVÁ, Marie; STADLEROVÁ, Vendula. Terorista v centru Vídně zavraždil čtyři lidi, policie ho zastřelila. *iDNES.cz* (Praha: MAFRA), 2020-11-02. Dostupné online [cit. 2020-11-05].
3. ↑   *Vídní otřásla střelba na šesti místech. Zemřeli tři lidé* [online]. novinky.cz, [cit. 2020-11-05]. Dostupné online.
4. ↑   *Ve Vídni zabíjel 20letý muž předčasně propuštěný z vězení. Chtěl k IS* [online]. seznamzpravy.cz, [cit. 2020-11-05]. Dostupné online.
5. ↑   *Pürstl: „Ein Täter von der WEGA neutralisiert"* [online]. krone.at, [cit. 2020-11-05]. Dostupné online.
6. 1 2 3  ONLINE, Wiener Zeitung. *Terrormiliz reklamiert Anschlag für sich 198 41* [online]. wienerzeitung.at, [cit. 2020-11-05]. Dostupné online.
7. 1 2   *Wien-Attentäter (20) war einschlägig vorbestraft* [online]. krone.at, [cit. 2020-11-05]. Dostupné online.
8. ↑   *Willkommen!* [online]. kleinezeitung.at, 2020-11-03, [cit. 2020-11-05]. Dostupné online.
9. 1 2  ČTK, iDNES.cz. Terorista z Vídně nepoužil slovenskou munici, chtěl ji ale koupit. *iDNES.cz* (Praha: MAFRA), 2020-11-04. Dostupné online [cit. 2020-11-05].
10. ↑  APA. *News | APA – Austria Presse Agentur* [online]. apa.at, [cit. 2020-11-05]. Dostupné online.
11. 1 2 3   *Willkommen!* [online]. kleinezeitung.at, 2020-11-03, [cit. 2020-11-05]. Dostupné online.
12. 1 2 3   *Anschlag in Wien: Derzeit keine Hinweise auf zweiten Täter, 14 Festnahmen* [online]. vienna.at, [cit. 2020-11-05]. Dostupné online.
13. 1 2  ČTK. K pondělnímu teroristickému útoku ve Vídni se přihlásil Islámský stát. Atentát provedl ‚voják chalífátu‘. *Lidovky.cz* (Praha: MAFRA), 2020-11-03. Dostupné online [cit. 2020-11-05]. ISSN 1213-1385.
14. ↑   *Zastřelený terorista z Vídně se chtěl přidat k IS v Sýrii. Útočil zřejmě sám* [online]. Praha: Česká televize, [cit. 2020-11-05]. Dostupné online.
15. ↑  ČTK. Útočník ve Vídni nepoužil munici ze Slovenska, podezřelé osoby se ji tam ale snažily koupit. *Lidovky.cz* (Praha: MAFRA), 2020-11-04. Dostupné online [cit. 2020-11-05]. ISSN 1213-1385.
16. ↑   *Byl tu, ale neuspěl, komentuje policie informace, že útočník z Vídně sháněl munici na Slovensku* [online]. Praha: Český rozhlas, 2020-11-04, [cit. 2020-11-05]. Dostupné online.
17. ↑  ČTK. Vídeňský útočník jednal sám, potvrdil ministr vnitra. Zadržených 14 osob pochází z rodin migrantů. *Lidovky.cz* (Praha: MAFRA), 2020-11-04. Dostupné online [cit. 2020-11-05]. ISSN 1213-1385.
18. ↑  Stuttgarter Zeitung, Stuttgart, Germany. *Festnahmen in der Schweiz Zwei Männer mit möglicher Verbindung zu Wien-Anschlag* [online]. stuttgarter-zeitung.de, [cit. 2020-11-05]. Dostupné online.
19. ↑  Stuttgarter Zeitung, Stuttgart, Germany. *Festnahmen in der Schweiz Zwei Männer mit möglicher Verbindung zu Wien-Anschlag* [online]. stuttgarter-zeitung.de, [cit. 2020-11-05]. Dostupné online.
20. ↑  ČTK. Rakousko vyhlásilo kvůli teroristickému útoku třídenní státní smutek. *Lidovky.cz* (Praha: MAFRA), 2020-11-03. Dostupné online [cit. 2020-11-05]. ISSN 1213-1385.

* *Tento článok je čiastočný alebo úplný preklad článku Teroristický útok ve Vídni 2020 na českej Wikipédii.*